Colombiana

***Colombiana*** (poznat i pod domaćim naslovom ***Kolumbijana***) francuski je akcioni triler film iz 2011. koscenarista i producenta Luca Bessona i režisera Oliviera Megatona. Glavna uloga je Zoe Saldana, a sporedne Michael Vartan, Cliff Curtis, Lennie James, Callum Blue i Jordi Mollà. Riječ *Colombiana* označava ženu iz Kolumbije, a film govori o djevojci imena Cataleya (inače red orhideja) čiju je porodicu dok je ona bila 10-godišnjakinja pobio narkobos; poslije petnaest godina, odrasla Cataleya želi se osvetiti.

Iako je film imao generalno negativan kritički prijem, Saldanine akcione scene su pohvaljene i film je donio zaradu od 21 milion dolara.

## Radnja

U Bogoti (Kolumbija) 1992. godine narkobosov atentator po imenu Fabio Restrepo kaže svom šefu Don Luisu Sandovalu da želi ostaviti zločine iza sebe. Don Luis je bijesan što Restrepo misli da može otići. Don Luis šalje svog pomoćnika Marca i grupu atentatora da ubiju Restrepoa i njegovu porodicu. Fabio daje 10-godišnjoj kćeri Cataleyi računarsku memorijsku karticu SmartMedia s informacijama o poslovanju Don Luisa i govori joj da je to njena „putovnica”; daje joj i adresu svog ujaka Emilija, zločinca u Čikagu, koji će se pobrinuti za nju. Posljednje što joj daje je nešto za što on kaže da će je čuvati: ogrlica njegove majke s dizajnom orhideje. Nakon što su se oprostili, Fabio i njegova supruga Alicia odlaze u borbu protiv Marca i njegovih ljudi, ali oboje su ubijeni u pucnjavi dok Cataleya posmatra. Marco pokušava manipulirati njime kako bi mu dao disk, ali Cataleya odbija i pobjegne, nakon što je zabola nož Marcu u ruku. Dostavlja memori karticu Američkoj ambasadi i podatke daje u zamjenu za pasoš i prolazak u SAD. Pobjegne sa aerodroma i vozi se autobusom za Čikago. Jednom kad nađe Emilija, Cataleya ga moli da je obuči kao profesionalnu atentatorku.

Petnaest godina kasnije, odrasla Cataleya postala je ostvarena atentatorka. Njen ujak služi joj kao posrednik, osiguravajući joj ugovorena ubistva. Svakim ubistvom koje počini ona ostavlja svoj potpis, cvijet orhideju, što je poruka njenom krajnjem cilju, Don Luisu, da dolazi po njega. Nakon što je saznao za ovu kolumbijsku orhideju, agent FBI-ja James Ross sada može povezati ovaj slučaj sa više od 20 drugih slučajeva. Kao posljednje sredstvo, FBI odlučuje obavijestiti javnost o telefonskoj kartici Cataleye. Don Luis, koji je trenutno u programu zaštite svjedoka koji nadgleda agent CIA-e Steve Richard, shvata da je Fabijeva kćerka u SAD-u i naređuje Marcu i njegovim operativcima da je pronađu.

Cataleya koristi sva raspoloživa sredstva, uključujući prijetnje smrću službenicima zakona, kako bi pronašla mjesto gdje se Don Luis skriva i osveti smrt svoje porodice.

## Uloge

## Produkcija
Scenario za film *Colombiana* zasnovan je na djelu *Mathilda*, koje je originalno napisao Luc Besson kao nastavak za *[[Léon: The Professional]]*. Nakon neslaganja sa produkcijom Gaumont Film Company o tome kako nastaviti s filmom, Besson i režiser Olivier Megaton preradili su scenario u samostalan film.

Snimanje je počelo u avgustu 2010. na lokacijama koje uključuju Čikago, Nju Orelans, Meksiko i Francusku. Film je producirala Bessonova kompanija EuropaCorp, a scenario su napisali Besson i Robert Mark Kamen.

David Martin-Jones, koji je napisao članak „*Colombiana*: Europa Corp and the Ambiguous Geopolitics of the Action Movie” (*Colombiana*: Europa Corp i dvosmislena geopolitika akcionog filma), izjavio je da je film takav da će ga publika često shvatiti kao da dolazi iz američke holivudske produkcije zato što „prikriva svoje nacionalno porijeklo kako bi se više svidio mejnstrim publici”; dodao je da je osobina „kopiranja izgleda holivudskog žanra filmova, sa neameričkim preokretom” bila korištena u prethodnim evropskim filmovima.

## Prihodi
*Colombiana* je debitovao na drugom mjestu tokom prve sedmice prikazivanja u SAD-u, sa prihodima od 10.408.176 dolara iza *[[The Help (film)|The Help]]*. Bio je na drugoj poziciji do 31. avgusta 2011, nakon čega je otišao na treće mjesto poslije *The Help* i *[[The Debt (film, 2011)|The Debt]]*. Donio je 36.665.854 dolara u SAD-u i Kanadi, te 24.300.000 dolara internacionalno, za ukupnih 60.965.854 dolara prihoda.

## Kritički prijem
Agregator recenzija Rotten Tomatoes daje filmu rejting od 27% na osnovu 103 recenzije (prosječna ocjena: 4,90/10). Na Metacriticu film ima rejting od 45% na osnovu 22 recenzije. Betsy Sharkey iz *[[Los Angeles Times]]a* (koja je na Metacriticu filmu dala najveću ocjenu) kaže da je ovo film B kategorije.

## Kontroverze
Neprofitna grupa PorColombia kritikovala je film jer prema njihovom stavu stereotipiše Kolumbiju na negativan način. Carlos Macias, predsjednik PorColombia-e, tvrdi da je film dokaz „totalnog nedostatka kreativnosti” u „Holivudu”. Kada su ga pitali o situaciji u intervjuu, Saldana je rekao: „Sram ih bilo? Ne znam, da sam bar znao kako da postavim glupe nedomišljate komentare ali nisam, ja nisam glupa osoba.” U svojoj recenziji u *[[Senses of Cinema]]*, David Martin-Jones imenovao je i analizirao veći broj nedostataka. Na kraju je izjavio da je uprkos sličnosti sa holivudskim blokbasterima ovaj film pružio u poređenju barem „drugačiju perspektivu” što se tiče imigracije i nejednakosti u internacionalnom zdravstvu. Martin-Jones je izjavio da u filmu „lik s globalnog juga pravi haos kod bogatih i korumpiranih na globalnom sjeveru”. On kaže da film „jukstapozicira razlike između bogatih i nejednakost koja koegzistira i prolifira pod globalizacijom.”. U filmu, Saldanino putovanje „oslikava[] trajektoriju više imigranata koji su primorani da putuju na globalni sjever zbog sukoba ili siromaštva”. „Film nudi mogućnost razmatranja svijeta iz različite perspektive nego što se obično vidi u holivudskom blokbasteru.”

## Rimejk i nastavak
Bengalska filmska produkcijska kompanija Jaaz Multimedia stvorila je neautorizovani rimejk pod naslovom *[[Agnee (film, 2014)|Agnee]]*. U ovom rimejku glume Mahiya Mahi, Arefin Shuvo i Misha Sawdagor, a izašao je u februaru 2014. Ovaj film je postavio rekord po ostvarenim prihodima u Bangladešu.

Godine 2015, CineEurope, kada je produkcijska kuća EuropaCorp objavila nadolazeće filmove, pomenula je da je *Colombiana 2* u razvoju. Saldana je u intervjuu 2017. rekla da nema namjeru da reprizira ulogu Cataleye. Početkom 2019. nije bilo više vijesti od EuropaCorp-a koje bi ukazivale na mogući predstojeći nastavak.

## Reference

## Vanjske veze
* 
* 
* ''Colombiana'': Europa Corp and the Ambiguous Geopolitics of the Action Movie